Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1951

5. § A feladó az SZMGSZ fuvarlevél kitöltési útmutatóban (SZMGSZ 12.5. számú Melléklet) foglaltakkal összhangban a fuvarlevélbe köteles bejegyezni a rakodólapok darabszámát és típusát, az áru tömegét, a rakodólapok saját tömegét és a küldemény összes tömegét, és felelõsséggel tartozik a bejegyzett adatok helyességéért. Amennyiben a rendeltetési állomáson megállapítják, hogy a rakodólapok tényleges darabszáma és típusa nem egyezik a fuvarlevélbe bejegyzett adatokkal, ezt az eltérést a feladó és az átvevõ egymás között köteles rendezni. Ha az átrakás nélküli forgalomban, az e Szabályzat 1. §-ának 2. pontjában megnevezett rakodólapokon végzett fuvarozás során az átvevõ a rakodólapok cserére való alkalmatlanságát állapítja meg, a csere kérdését a feladó és az átvevõ közvetlenül egymással köteles rendezni.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes